**Συντήρηση**

Για τον ακριβή και άμεσο εντοπισμό για την επισκευή των ζημιών στα δίκτυα ακαθάρτων χρησιμοποιούνται Κινητές Μονάδες Τηλεοπτικού Ε­λέγχου υψηλής τεχνολογίας. Οι κινητές μονάδες φέρουν:

Θάλαμο χειρισμών με όλα τα ηλεκτρονικά συστήματα κίνησης και ε­λέγχου του φορέα και της κάμερας. Υπάρχουν επίσης τα όργανα βιντεο­σκόπησης, φωτογράφησης και καταγραφής μέσω ενός ηλεκτρονικού υπο­λογιστή όλων των στοιχείων που η κάμερα στέλνει μέσα από τον αγωγό, όπως η ακριβής θέση και το είδος της ζημιάς.

Θάλαμο μηχανολογικού εξοπλισμού που περιλαμβάνει τρία μικρά οχή­ματα πάνω στα οποία προσαρμόζονται οι δύο κεφαλές - κάμερες για αγω­γούς διατομής από Φ200 έως Φ1500 και για τον έλεγχο των συνδέσεων των ακινήτων. Για τη χρήση της σε αγωγούς μεγάλης διατομής στους ο­ποίους μπορεί να περπατάει άνθρωπος, η κάμερα προσαρμόζεται σε σύ­στημα και γίνεται φορητή.

Το σύστημα αυτό εργάζεται καθημερινά σε προβληματικά σημεία του δικτύου ενώ ταυτόχρονα μετέχει σε παραλαβές δικτύων που κατασκευά­ζονται από άλλους φορείς (ΥΠΕΧΩΔΕ, Δήμους κ.τ.λ.).

Η χρήση του κινητού συστήματος έχει ως αποτέλεσμα να μειωθούν κατά ένα μεγάλο ποσοστό οι άσκοπες τομές στα οδοστρώματα, απαλλάσ­σοντας ταυτόχρονα τους πολίτες από την ταλαιπωρία των άσκοπων εκσκα­φών.

Περιοδικό «ΥΔΡΟΟΙΚΟΝΟΜΙΑ», Τεύχος 64, Φεβρουάριος 2008, σελ. 52-54